A debutat în echipa națională a României în aprilie 1995, la un meci amical cu Franța și a fost inclus în selecția la Cupa Mondială de Rugby din 1995, fiind titular în toate cele patru meciuri din faza grupelor. Acolo a întâlnit-o pe viitoarea sa soție, Lucinde. În anul 1996 a semnat cu clubul sudafrican SWD Eagles, din provincia Western Cape, și s-a căsătorit. După un sezon a plecat în Franța, unde s-a legitimat la clubul Grenoble, apoi la Section Paloise. În anul 1998 s-a stabilit la Stade Aurillacois Cantal Auvergne, cu care a devenit campion Franței în 2006. La Aurillac s-au născut cei doi copii ai cuplul, Taylor (1999) și Olivia Rose (2003).